CELEX: 62008CB0156
Language: mt
Date: 2008-11-27 00:00:00
Title: Kawża C-156/08: Digriet tal-Qorti tal-Ġustizzja (It-Tielet Awla) tas- 27 ta' Novembru 2008 (talba għal deċiżjoni preliminari tan-Niedersächsisches Finanzgericht — Il-Ġermanja) — Monika Vollkommer vs Finanzamt Hannover-Land I (Artikolu 104(3) tar-Regoli tal-Proċedura — Sitt Direttiva VAT — Artikolu 33(1) — Kunċett ta' taxxi fuq id-dħul mill-bejgħ — Dazju ta' trasferiment ta' proprjetà immobbli)

21.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 69/15
            
         Digriet tal-Qorti tal-Ġustizzja (It-Tielet Awla) tas-27 ta' Novembru 2008 (talba għal deċiżjoni preliminari tan-Niedersächsisches Finanzgericht — Il-Ġermanja) — Monika Vollkommer vs Finanzamt Hannover-Land I
   (Kawża C-156/08) (1)
   
   (Artikolu 104(3) tar-Regoli tal-Proċedura - Sitt Direttiva VAT - Artikolu 33(1) - Kunċett ta' “taxxi fuq id-dħul mill-bejgħ’ - Dazju ta' trasferiment ta' proprjetà immobbli)
   (2009/C 69/25)
   Lingwa tal-kawża: Il-Ġermaniż
   Qorti tar-rinviju
   Niedersächsisches Finanzgericht
   Partijiet fil-kawża prinċipali
   
      Rikorrenti: Monika Vollkommer
   
      Konvenut: Finanzamt Hannover-Land I
   Suġġett
   Talba għal deċiżjoni preliminari — Niedersächsisches Finanzgericht — Interpretazzjoni tal-Artikolu 33(1) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145, p. 1) u tal-Artikolu 401 tad-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (ĠU L 347, p. 1) — Teħid inkunsiderazzjoni, sabiex tiġi ddeterminata l-bażi ta' stima tad-dazju ta' trasferiment ta' proprjetà immobbli (“Grunderwerbsteuer”), ta' provvisti futuri ta' servizzi li jirrigwardaw kostruzzjoni ta' bini u li huma suġġetti għat-taxxa fuq id-dħul mill-bejgħ jekk it-tranżazzjoni ta' akkwist tinkludi, fl-istess waqt, il-kunsinna ta' art għall-bini u s-servizzi imsemmija iktar 'il fuq.
   Dispożittiv
   L-Artikolu 33 tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima, kif emendata bid-Direttiva tal-Kunsill 91/680/KEE, tas-16 ta' Diċembru 1991, għandu jiġi interpretat fis-sens li ma jipprekludix lil Stat Membru milli, fil-każ ta' akkwist ta' art mhux mibnija, jinkludi l-provvisti futuri ta' xogħlijiet ta' kostruzzjoni fil-bażi ta' tassazzjoni użata għall-kalkolu ta' dazji fuq it-trasferimenti u t-tranżazzjonijiet, bħalma hija l-“Grunderwerbsteuer” prevista mid-dritt Ġermaniż, u b'hekk jaqbad tranżazzjoni, suġġetta għat-taxxa fuq il-valur miżjud skont l-imsemmija direttiva, flimkien ma' dawn id-dazji l-oħra, sakemm dawn tal-aħħar ma jkollhomx in-natura ta' taxxi fuq il-valur miżjud.
   
      (1)  ĠU C 183, 19.7.2008.